Японияла сыҡҡан был йәнһүрәткә тартым аниме балаларҙың да, үҫмерҙәрҙең дә, йәштәрҙең дә, хатта ҡайһы бер ололарҙың да бар зиһенен ялмап алған. Уларҙың араһында һәйбәттәре бармаҡ менән генә һанарлыҡ. Шуға күрә Америка, Европа илдәренә килеп ингән анимены махсус ойошмалар тикшерә һәм психика өсөн ҡурҡыныс урындарын юҡ итә. Рәсәйҙә был йәһәттән контроль юҡ тиерлек. Аниме нигеҙендә барлыҡҡа килгән хәүефле интернет төркөмдәр юҡ ителә, әммә уларҙың урынына яңылары ҡалҡып сығып өлгөрә.